# data[].attributes.body
12/4 (ISNIN) - Pada masa 1 dan 2 saya mempunyai kelas bersama 1 Mawar. Disebabkan minggu lepas ialah minggu pertama sekolah dibuka semasa pandemik ini jadi guru kelas yang mengambil alih kelas. Jadi sesi suai kenal diadakan pada hari ini sebagai pembuka bicara. Saya menyediakan sehelai kertas kecil untuk mereka menulis nama panggilan mereka untuk rujukan saya. Persepsi pertama saya terhadap mereka yang agak ramai dan nampak padat. Untuk hari pertama ini, mereka kelihatan baik dan mendengar kata walaupun ramai di antara mereka yang tidak membawa buku Seni. Untuk minggu ini saya mengajar mereka tajuk Jalinan. Jadi untuk set induksi saya memanggil dua pelajar kedepan dan perlu meneka jalinan barang apa yang didalam kotak. Kemudian kelas dijalankan seperti biasa dengan pembelajaran topik. Tugasan yang saya berikan adalah membuat nota dan latihan dalam buku teks.

Pada masa ke 9 saya mendapat relief kelas 4 Abu Bakar. Pelajar-pelajarnya sangat santai dan banyak berborak mengenai diri saya dan kehidupan di universiti. Ada juga yang membuat kerja masing-masing jadi kelas itu sangat terkawal. Kemudian pada masa ke 10 saya mendapat relief kelas 3 Kemboja. Kami juga dikhabarkan akan bertemu dengan dua pelajar praktikal daripada Unisel untuk pelajaran bahasa Inggeris.

# data[].attributes.body
1/3 (ISNIN) - Pada pukul 10 pagi saya dan rakan praktikal UiTM daripada PSV dan PJK bermesyuarat kali pertama bersama GPK1 Puan Hafizah dan mentor-mentor kami. Puan Hafizah memulakan taaruf dengan memperkenalkan diri beliau dan mentor-mentor kami yang lain. Dalam mesyuarat ini kami diberi taklimat tentang sekolah, tatatertib dan tatacara untuk pengajaran PDPR.

# data[].attributes.body
10/3 (Rabu) - Kelas pertama saya bersama dengan pelajar Tingkatan 2 secara online. Disebabkan PDPR, saya digabungkan 3 kelas bersama seorang cikgu asal iaitu Cikgu Seily. Untuk kelas pertama ini, cikgu Seily hanya meminta saya perhatikan (observe) sahaja cara pengajaran online beliau terlebih dahulu. Saya juga dapat belajar cara mengendalikan kelas secara online bersama pelajar. Untuk kelas Tingkatan 2 hari ini digabung 3 kelas termasuk kelas yang diajar oleh cikgu Seily. Berdasarkan pemerhatian saya, pelajar-pelajar kurang membuka kamera jadi tiada direct contact dengan guru. Walaubagaimanapun, pelajar dapat memberi respon yang baik dan kehadiran agak memuaskan.

# data[].attributes.body
12/3 (Jumaat) - Sewaktu PDPR saya dijadualkan juga untuk mengajar kelas Tingkatan 1 yang digabung 4 kelas kesemuanya. Penglibatan pertama saya dengan pelajar Tingkatan 1 ini sangat positif dari segi kehadiran (58 orang) dan respon. Walaupun bukan kehadiran penuh untuk setiap kelas tetapi pelajar rajin memberi maklum balas.  Aktiviti kelas hari ini saya mengajar mereka dengan tajuk Rupa teori untuk selaraskan setiap kelas. Terdapat kelas yang sudah belajar tajuk ini maka saya hanya ulangkaji dan memberi latihan secara online untuk dibuat semasa tutorial. Pada pendapat saya, pelajar tingkatan 1 agak produktif dalam menjalankan tugas yang guru beri lagipun ibu bapa mereka ada juga yang sentiasa mengawasi pembelajaran anak-anak mereka.

# data[].attributes.body
17/3 (Rabu) - Untuk kelas hari ini, saya mengambil alih tugas cikgu Seily untuk mula mengajar kelas Tingkatan 2. Aktiviti hari ini ialah membuat aktiviti praktikal untuk tajuk cetakan iaitu Beg Kertas DiY Cetakan. Ini ialah pengalaman saya yang pertama kali untuk membuat aktiviti praktikal secara visual kepada para pelajar. Berbekalkan webcam dan tripod yang saya beli sebelum ini saya sangat mengharapkan penghasilan yang terbaik dalam penyampaian pengajaran saya. Saya mulakan pengajaran saya dengan sedikit 'recap' tajuk cetakan teori minggu lepas kemudian teruskan dengan aktiviti. Sebelum itu, saya telah memaklumkan kepada pelajar untuk menyediakan alat/bahan aktiviti di dalam group Whatsapp kelas pelajar dua hari sebelum. Penglibatan pelajar agak baik, ada yang membuka kamera untuk menunjukkan perkembangan aktiviti mereka, dan ada juga yang bertanya tentang langkah2 yang mereka tertinggal. Disebabkan langkah2 untuk membuat aktiviti agak panjang jadi saya pun membuat tutorial lipatan Beg cetakan tersebut dan kongsikan link dalam group. Pelajar akan menghantar gambar karya yang telah siap kepada saya. Walaupun ramai yang hadir dalam kelas, namun cuma 9 orang sahaja yang menghantar hasil kerja mereka.

# data[].attributes.body
Muhammad Aisy Hafiy bin Safari

# data[].attributes.body
Nurul Nafisah

# data[].attributes.body
Muhammad Danial Affandi

# data[].attributes.body
Shahrizan Abu Bakar

# data[].attributes.body
19/3(Jumaat) - Kelas hari ini bersama pelajar Tingkatan 1 tidak dapat dijalankan kerana semua guru-guru terlibat dengan mesyuarat guru (online). Oleh itu, saya memberikan nota dan latihan melalui slide Powerpoint dalam group Whatsapp kelas-kelas. Mesyuarat yang diadakan adalah berkenaan dengan taklimat tentang operasi pembukaan sekolah dan pengisian borang keberhasilan.

# data[].attributes.body
24/3 (Rabu) - Kelas Tingkatan 2 hari ini hanya seramai 25 orang untuk dua kelas. Aktiviti hari ini ialah pelajar mempelajari tentang konsep Landskap dalam bidang Reka Bentuk secara teori iaitu melalui rujukan buku teks dan Slide Powerpoint. Pelajar dapat memberikan respon yang agak baik walaupun tidak dapat dilihat secara langsung. Ada beberapa pelajar yang dapat dikesan rajin hadir ke kelas online antaranya, Amalina, Arif Idham dan Aishah. Semasa waktu tutorial pelajar diberi tugas untuk membuat latihan dan nota yang saya telah beri di akhir pengajaran.

# data[].attributes.body
26/3 (Jumaat) - Untuk kelas Tingkatan 1, pada awal kelas saya menanyakan berkenaan tugasan yang saya berikan minggu lepas. Untuk tajuk Bentuk, saya 'recap' terlebih dahulu definisi dan prinsip Bentuk kepada pelajar kemudian baru beralih kepada aktiviti lukisan yang akan dibuat bersama dengan pelajar. Melalui rujukan buku teks, aktiviti hari ini pelajar akan membuat lukisan Bentuk Ilusi menggunakan catan. Alat/bahan yang digunakan adalah kertas lukisan, alat tulis dan cat air. Namun disebabkan situasi pandemik ini, saya memberi peluang kepada pelajar untuk menggunakan apa-apa media yang mereka ada dirumah untuk memudahkan hasil kerja mereka. Apa yang saya dapat hari ini adalah terdapat pelajar yang rajin untuk membuka kamera dan melakukan aktiviti bersama-sama. Ada antara mereka yang berani dan tidak malu untuk menanyakan soalan kepada guru. Kata-kata pujian diberikan kepada pelajar untuk memberikan mereka semangat untuk terus mencuba. Antara pelajar yang dapat dikenalpasti antaranya ialah Amran. Rafeeq, Zahara, Dacy, Aishah. Ariz, Hafizudin, Akma, Nurin dan ramai lagi. Ada juga pelajar yang tidak segan untuk menunjukkan hasil karya lukisan mereka semasa kelas online selepas tamat kelas. kesimpulannya, saya amat berpuas hati dengan penglibatan pelajar Tingkatan 1 semasa sesi pengajaran saya diadakan. Selepas tamat kelas ada beberapa guru yang memberkan pujian kepada cara pengajaran saya yang menggunakan webcam untuk sesi aktiviti walaupun saya sendiri tidak mengetahui guru-guru berkenaan join kelas saya.

# data[].attributes.body
5/4 (ISNIN) - FIRST DAY OF SCHOOL!
Pertama kali jejakkan kaki ke sekolah bersama rakan praktikal yang lain untuk berjumpa dengan cikgu-cikgu sekolah. Walaupun rasa nervous tapi kami disapa dengan baik oleh guru-guru di situ. Sesampai di sekolah kami terus berjumpa dengan PK1 Puan Hafizah untuk briefing tentang maklumat sekolah, PnP dan peraturan SOP di sekolah. Kemudian kami bertemu dengan mentor PSV kami iaitu Cikgu Sarimah. Kami juga diberi tempat duduk dibilik guru. Disebabkan hari pertama pembukaan sekolah guru-guru agak sibuk dan kami tidak diberi kelas untuk hari ini. Kami juga perlu menyusun semula jadual PDPC untuk saya dan Ayyad bersama mentor kami. Semasa rehat, kami pergi meronda sekolah untuk keperluan laporan ROS. Sekolah kami ini menggunakan penjadualan waktu balik yang baru iaitu guru guru perlu pulang pukul 3 petang kerana kelas terakhir dijalankan adalah kelas Bahasa Arab pada pukul 2.30 petang.

# data[].attributes.body
6/4 (SELASA) - Selepas membuat susunan jadual semalam, saya hanya dapat mengajar satu kelas sahaja untuk Tingkatan 2 iaitu 2 Kenanga. Jadi hari ini saya dapat bertemu dengan pelajar kelas 2KG. (nervous!) Saya memperkenalkan diri saya dan membuat suai kenal dengan para pelajar pada awal waktu. Saya juga bertanyakan kepada pelajar2 yang mana join kelas online dan ada yang tidak. Saya juga lihat tidak ramai yang membuat nota yang diberikan. Kemudian saya ulangkaji dengan pelajar untuk tajuk Landskap kerana ada terdapat pelajar yang tidak dapat join kelas tempoh hari. Respon baik daripada pelajar yang supporting dan agak bising. Walaubagaimanapun, ada pelajar mengatakan yang suara saya agak perlahan kerana pelajar2 ini sangat bising dan agak nakal. Solusi untuk masalah itu saya bercadang untuk membeli microphone portable.

Hari ini saya juga dapat relief kelas Tingkatan 4 Amethys (masa ke 11) dan kelas Tingkatan 5 Abu Bakar (masa ke 12). Saya hanya menjaga kelas mereka sahaja kali ini kerana pelajar2 telah mempunyai tugasan yang perlu dibuat. Jadi saya hanya meronda dan pastikan kelas senyap.

# data[].attributes.body
7/4 (RABU) - Untuk kelas 1 Melur tidak dapat menjalankan PDPC kerana saya ditugaskan untuk uruskan bukuteks di SPBT pada masa 1 dan 2.

# data[].attributes.body
7/4 (RABU) - Kelas 1 Abu Bakar ialah kelas yang mempunyai subjek khas iaitu Bahasa Arab. Jadi mereka antara pelajar yang ditapis untuk mengambil bahasa Arab. Persepsi pertama saya apabila masuk ke kelas ini sangatlah 'sejuk mata memandang' kerana pelajar2 perempuannya ramai yang bertudung labuh walaupun agak pemalu. Pelajar lelakinya pula sangat bising tetapi sangat aktif dalam beri kerjasama untuk menjawab soalan. Sesi suai kenal diadakan bersama mereka. Untuk kelas ini juga saya hanya 'recap' tajuk lepas iaitu Bentuk untuk memastikan semua pelajar tidak ketinggalan. Saya juga menyediakan permainan 'Hangman' untuk menguji tahap kecerdasan pelajar. Sewaktu permainan kuiz itu dijalankan pelajar sangat aktif menjawab dan saya dapati para pelajarnya agak cerdik dan pantas menjawab.

# data[].attributes.body
7/4 (RABU) - Kelas terakhir untuk hari ini ialah kelas paling ramai yang pernah saya ajar (50 orang). Kelas ini berada di tingkat atas sekali dan disebabkan pelajar yang ramai, mereka diletakkan di makmal Bahasa. Keadaan agak bising kerana pelajar mereka sangat ramai dan kelas mereka juga besar. Disebabkan pelajar Tingkatan 1 dibenarkan pulang pada pukul 1230 tengahhari jadi saya hanya mempunyai masa yang agak singkat untuk mengajar kelas mereka. Untuk kelas hari ini saya sempat untuk 'recap' tajuk Bentuk bersama pelajar. Tetapi pelajar agak huru hara sebab sudah hampir dengan waktu balik. Saya juga tidak dapat bercakap dengan kuat kerana kelas itu terlalu bising. Oleh itu, untuk kelas ini juga saya memerlukan microphone.

# data[].attributes.body
13/4 (RABU) - Hari ini ialah hari pertama berpuasa walaupun ia boleh dikatakan hari yang sedih bagi saya juga kerana saya berasa kesal dengan diri saya sendiri. Kelas 2 kenanga hari ini sangat bising dan sukar dikawal. Saya juga tidak membeli microphone lagi kali ini jadi bertambah sukar untuk saya mengawal mereka lebih-lebih lagi hari itu hari pertama puasa. Saya mengajar mereka seperti biasa dengan tajuk Reka Bentuk Hiasan Dalaman (RHD) dengan membuat contoh pelan rumah menggunakan kertas A3. Saya perasan terdapat beberapa pelajar yang membuat kerja lain di dalam kelas saya iaitu kerja Sejarah. Setelah memberi teguran beberapa kali mereka tetap juga membuat bising bukan sahaja pelajar lelaki malah perempuan juga. Hanya terdapat segelintir pelajar sahaja yang betul-betul menumpukan perhatian kepada pengajaran saya. Ini kerana segala pertanyaan yang saya tanyakan terhadap pengajaran saya hanya pelajar yang sama sahaja akan menjawab. Saya juga agak terkilan kerana ada pelajar lelaki yang agak kurang ajar dan menjawab setelah saya menegur mereka untuk senyap. Saya berasa sangat kesal kerana saya tidak sangka mereka akan berbuat begitu kepada saya. Cuma Tuhan sahaja yang tahu bagaimana marah dan geram saya pada ketika itu tetapi saya tahan lagi. Pada akhir kelas saya memberikan mereka handouts yang saya sediakan. Setelah tamat kelas dan balik ke bilik guru saya termenangis kerana terkilan dan kesal. Untuk keadaan begini, saya mungkin akan bertindak lebih tegas kepada mereka agar pelajar dapat menumpukan perhatian kepada saya. Malah saya perlu membuat kaedah pengajaran lain untuk menarik perhatian mereka.

# data[].attributes.body
14/4 (RABU) - Pada waktu pertama saya bersama dengan pelajar 1 Melur. Set induksi saya memanggil dua pelajar untuk meneka dan merasa jalinan yang terdapat dalam kotak yang saya bawa. Walaupun pelajar-pelajar ini agak pemalu tapi mereka masih memberi respon yang baik. Dalam pengajaran saya kalini saya memberikan contoh gambar-gambar jalinan untuk mereka memahami konsep jalinan dengan lebih dekat. Saya perasan ada beberapa pelajar yang kurang nampak kerana duduk terlalu jauh jadi saya perlu menggunakan cara lain untuk kelas akan datang. Saya juga menanyakan kepada beberapa pelajar konsep dan prinsip jalinan untuk menguji tahap kefahaman mereka. Rata-rata dapat menjawab dengan baik. Saya lebih gemar untuk pelajar membuat nota bersama sama dengan penerangan yang saya berikan jadi mereka tidak terlalu lambat untuk membuat nota. Akhir kelas saya memberikan latihan dalam buku teks sebagai kerja di rumah.

# data[].attributes.body
14/4 (RABU) - Pada hari yang sama saya juga mengajar kelas 1 Abu Bakar dengan tajuk yang sama. Apa yang saya dapat lihat secara keseluruhannya pelajar kelas ini agak pantas dalam memahami konsep yang diajar. Mereka juga banyak bertanyakan soalan berkenaan dengan tajuk walaupun mereka banyak bermain. Dalam kelas ini, pelajar-pelajarnya sangat aktif dan berani menjawab soalan diberi. Dalam pada yang sama mereka tahu batas dan menghormati satu sama lain. Disebabkan saya juga perlu menjaga waktu rehat mereka jadi kami banyak berborak berkenaan luar topik juga seperti trend TikTok, video game dan isu semasa. Walaupun saya hanya cikgu praktikal tetapi saya perasan pelajar kelas ini sangat lain pembawaannya berbanding kelas lain dari segi adab dan perangai. Ada juga pelajar yang menanyakan tentang jenis jalinan apakah yang digunakan untuk pelangi. Pada akhir kelas saya memberikan mereka tugasan untuk dibuat dirumah.

# data[].attributes.body
14/4 (RABU) - Kelas terakhir untuk hari ini ialah kelas paling ramai ini. Disebabkan saya hanya lebih kurang 20 minit sahaja untuk betul-betul mendapat perhatian mereka, jadi saya pun mengajar mereka dengan menggunakan peta minda. Untuk hari ini saya hanya sempat mengajar tiga subtopik sahaja dan akan sambung pada minggu hadapan. Ini kerana dalam 5 minit terakhir pelajar perlu bersiap sedia mengemas untuk beratur dan pulang. Keadaan ini agak menyusahkan saya dan pelajar kerana pelajar tidak dapat pelajari dengan baik jadi saya mengambil inisiatif untuk memaklumkan kepada guru asal kelas ini berkenaan hal ini nanti.

# data[].attributes.body
19/4 (ISNIN) - Untuk pembelajaran kali ini saya telah memesan awal kepada para pelajar untuk membawa alat/bahan untuk membuat aktiviti praktikal bagi tajuk Jalinan ke sekolah pagi ini. Ada yang bawa dan ramai yang tidak bawa. Jadi saya juga membawa bekalan lebih untuk segala bahan/alat. Aktiviti praktikal hari ini berkait dengan tajuk Jalinan iaitu membuat Bekas Alat Tulis berkonsepkan dengan tajuk Jalinan. Kelas hari ini juga terdapat 12 orang yang tidak hadir. Penerangan aktiviti saya berikan di awal kelas sambil menulis di papan putih supaya mereka lebih jelas. Saya juga menunjukkan contoh karya yang saya buat kepada mereka. Aktiviti dimulakan dan pelajar sibuk menyiapkan bekas alat tulis mereka. Untuk menjaga SOP hanya guru sahaja yang akan meronda dan memberikan bahan/alat yang diperlukan kepada pelajar. Aktiviti ini sangat simple dan hanya menggunakan cawan polisterin, kertas, manik, sticker dan apa-apa yang boleh ditampal. Ini hanyalah untuk menguji keupayaan pelajar mengetahui jenis2 Jalinan iaitu jalinan tampak dan sentuh. Keadaan kelas agak terkawal dan pelajar juga sibuk membuat kerja mereka. Ada di antara mereka yang agak lambat membuat tugasan kerana tiada idea. Pada akhir kelas saya sempat mengutip karya pelajar yang dapat disiapkan. Hanya 7 orang yang sempat siapkan karya mereka.

# data[].attributes.body
20/4 (SELASA) - Disebabkan kejadian minggu lepas, kali ini saya bersikap tegas sedikit dengan pelajar saya. Untuk persediaan kelas, saya juga ada bertanyakan kepada guru-guru lain tentang kelas 2 Kenanga ini. Rata-rata mengatakan pelajar kelas ini agak nakal dan ada yang bermasalah. Sebelum ini, ada pelajar lelaki pernah bergaduh dan mereka dipisahkan kelas untuk tidak menjadi lebih teruk lagi. Untuk kelas kali ini, saya masih menyambung pembelajaran tajuk Reka Bentuk Hiasan Dalaman kerana terdapat pelajar yang kurang faham. Saya juga menyediakan handouts untuk mereka dan soalan tersebut dibincangkan bersama di dalam kelas. Walaubagaimana pun kehadiran kelas kali ini tidak memberangsangkan dimana hanya 37 orang sahaja yang hadir daripada 38 orang.

# data[].attributes.body
21/4 (RABU) - Untuk kelas-kelas yang saya ajar pada hari Rabu, saya akan mengingatkan mereka untuk membawa bahan/alat aktiviti dua hari sebelum kelas. Untuk kelas pagi ini, hampir kesemua pelajar membawa alat/bahan yang dipesan walaupun tidak cukup tetapi saya masih berasa bangga kerana mereka sanggup berusaha untuk melibatkan diri. Kaedah pengajaran saya gunakan yang sama seperti kelas sebelum ini. Pelajar kelas ini bagi saya senang dikawal walaupun kuantiti pelajar mereka juga agak ramai lebih daripada 40 orang. Mereka juga dapat mendengar suara saya dan memberi respon yang baik. Pada akhir kelas, saya dapat mengutip 19 bekas alat tulis yang menarik.

# data[].attributes.body
21/4 (RABU) - Begitu juga dengan kelas 1 Abu Bakar. Saya juga menjalankan aktiviti yang sama dengan kelas lain. Bagi saya kelas ini dapat memberi respon yang baik.  Mereka kelihatan lebih santai apabila membuat aktiviti praktikal. Pelajar lelaki siap menyanyi dalam kelas sambil membuat kerja untuk menghilangkan rasa bosan mereka. Disebabkan dalam bulan puasa jadi mereka hanya luangkan masa di dalam kelas semasa waktu rehat. Jadi pelajar-pelajar dapat lebih masa untuk menyiapkan karya mereka dengan baik. 30 minit terakhir saya menanyakan kembali kepada pelajar tentang konsep jalinan yang terdapat pada bekas alat tulis mereka. Kemudian, ada pelajar yang berkongsikan hasil karya mereka di depan pelajar lain dalam menceritakan tema yang mereka sediakan dan pengalaman. Contohnya, Akma menceritakan tema untuk bekas alat tulis merupakan tentang kampung halamannya di Pasir Mas, Kelantan. Dia merindui kampungnya kerana sudah lama tidak balik sana sebab pandemik. Hampir kesemua pelajar menyiapkan aktiviti dengan kreatif.

# data[].attributes.body
Muiz menceritakan tentang tema kerajaan ayah 'ping' nya.

# data[].attributes.body
Akma menceritakan tentang tema kampung halamannya.

# data[].attributes.body
21/4 (RABU) - Semasa saya masuk ke kelas, saya dapati terdapat hampir suku pelajar tiada dalam kelas dan saya diberitahu yang kelas mereka dikenakan 'spotcheck'. Pelajar yang membawa barang terlarang perlu mengikuti guru displin. Jadi semasa itu keadaan agak kabut kerana 'spotcheck' itu baru sahaja dijalankan sebelum kelas saya. Walaubagaimana pun saya masih juga sambung mengajar mereka untuk beberapa subtopik kerana waktu yang agak terhad. Saya juga perlu mengajar mereka dengan agak laju untuk mengejar waktu habis sekolah. Saya juga bermain satu permainan 'hangman' bersama pelajar untuk mencari kata kunci yang berkaitan tajuk hari ini. Sebelum tamat kelas saya juga memesan kepada mereka untuk membeli buku Modul Praktis di kedai buku sekolah untuk kegunaan pelajar di dalam kelas. Pesanan ini disampaikan daripada cikgu asal mereka iaitu Cikgu Seily.

# data[].attributes.body
26/4 (ISNIN) - Kali ini saya mengajar mereka untuk tajuk baru iaitu Ruang. Saya menyediakan beberapa gambar bercetak warna untuk memberikan contoh kepada pelajar terhadap jenis-jenis ruang. Hari ini pelajar lelaki 1 Mawar agak aktif dan bising. Antaranya Afiq dan Azri. Banyak kali saya menegur mereka kerana mereka bukan sahaja bising tetapi mengganggu pelajar lain. Jadi saya pun menyuruh mereka berdiri di depan kelas supaya senyap. Disebabkan gangguan tersebut saya hanya sempat mengajar 2 subtopik untuk tajuk ruang dan akan sambung pada kelas minggu hadapan.

# data[].attributes.body
27/4 (SELASA) - Untuk pembelajaran tajuk Reka Bentuk Hiasan Dalaman saya ajar agak lambat kerana subtopiknya agak banyak dan perlu dibahagikan secara teratur. Hari ini saya memberikan mereka aktiviti melukis pelan rumah idaman mereka di dalam kelas. Kertas edaran rangka pelan saya sediakan dan mereka hanya perlu mengisi pelan isi rumah idaman mereka dengan kreatif. Apa yang saya dapat untuk kelas 2 Kenanga ini ialah mereka lebih gemar membuat aktiviti fizikal berbanding belajar teori. Semasa saya melihat hasil idea pelajar-pelajar ini, mereka lebih suka untuk mengekplosikan idea mereka dengan daya imaginasi dan kreativiti. Ada pelajar yang melakar kolam renang di luar rumah dengan roket dan sangkar kucing. Pelajar yang siap melakar perlu mewarna lakaran mereka.

# data[].attributes.body
28/4 (RABU) - Untuk kelas minggu ini, pelajar akan belajar tentang tajuk Ruang. Untuk kelas kali ini, saya menyediakan 'Flash Card' dan tampal di papan putih supaya pelajar lebih faham dan dapat menjimatkan masa. Gambar-gambar bercetak juga saya jadikan contoh untuk setiap jenis ruang yang disebut. Maklum balas daripada pelajar juga sangat baik apabila saya bertanya soalan tentang tajuk Ruang. Walaupun begitu terdapat pelajar yang tidak tumpukan perhatian kerana lambat menyalin nota. Akhir kelas saya memberi mereka latihan di dalam buku teks.

# data[].attributes.body
28/4 (RABU) - Seperti biasa kelas ini sangat aktif untuk subjek PSV. Mereka banyak bertanya dan memberi respon positif dalam pembelajaran. Tetapi agak sukar untuk dapatkan respon daripada pelajar perempuan kerana mereka agak pemalu.

# data[].attributes.body
28/4 (RABU) - Kelas terakhir untuk hari ini saya menggunakan buku Modul Praktis yang saya minta pelajar beli tempoh hari. Dengan menggunakan buku tersebut pelajar dapat membaca nota dan membuat latihan dalam buku itu sahaja. Kehadiran pelajar agak tidak memuaskan kerana ramai tidak hadir. Namun mereka masih dapat memberi respon positif.

# data[].attributes.body
3/5 (ISNIN) - Minggu ini sepatutnya adalah minggu aktiviti praktikal. Tetapi pelajar perlu habiskan subtopik yang tertinggal daripada minggu lepas dahulu. Setelah itu barulah beralih kepada aktiviti praktikal di dalam kelas. Kali ini pelajar perlu membuat Muka Depan Kad Ucapan Hari Raya bersempena Hari Raya yang akan datang. Saya telah memesan kepada pelajar untuk membawa kertas lukisan dan alat tulis. Aktiviti hari ini mereka perlu melakar idea untuk membuat kad ucapan yang berkonsepkan Ruang. Kad Ucapan tersebut perlu mempunyai sudut ruang seperti ruang belakang, ruang hadapan, dan ruang tengah. Ramai pelajar yang lambat untuk melakar kerana mereka kekurangan idea walaupun saya telah menunjukkan contoh gambar yang banyak untuk mereka. Sebagai kerja rumah mereka saya suruh mereka siapkan dan warnakan dirumah.

# data[].attributes.body
4/5 (SELASA) - Pada minggu ini untuk kelas 2 Kenanga saya memberikan mereka latihan untuk tajuk Landskap kerana saya 'terskip' latihan untuk diberi kepada mereka. Latihan ini juga boleh dijadikan sebagai ulang kaji kepada pelajar. Aktiviti itu merupakan edaran bercetak dan nota tambahan. Pelajar hanya perlu susun simbol-simbol yang ada di dalam nota tersebut dan dijadikan sebagai pelan landskap. Dalam pada masa yang sama, saya juga mengedarkan Modul PDPR untuk mereka gunakan semasa PDPR dua minggu selepas cuti Hari Raya.

# data[].attributes.body
Dimaklumkan bahawa SMK Seksyen 27 Shah Alam diarahkan untuk ditutup pada:

Tarikh : 5 dan 6 Mei 2021

Semua murid akan kembali semula ke sekolah pada 7 Mei  2021 .
Sepanjang sekolah ditutup , PdPR akan dijalankan secara online/offline mengikut jadual harian bersemuka.

(sekolah ditutup kerana ada kes covid yang melibatkan pelajar PPKI)

# data[].attributes.body
PDPR dimulakan esok :(

# data[].attributes.body
5/5 (RABU) - Kelas diadakan secara online bermula hari ini dengan menggunakan jadual bersemuka seperti yang diarahkan. Untuk minggu ini akan membuat aktiviti Kad Ucapan Hari Raya jadi saya telah mengingatkan pelajar di dalam group WhatsaApp awal-awal bahan apa yang perlu disediakan. Media yang digunakan untuk aktiviti ini dilonggarkan dan terbuka untuk menggunakan apa-apa media untuk memudahkan pelajar tidak berkeperluan untuk membeli media lain. Semasa penerangan aktiviti dijalankan saya juga telah menunjukkan contoh kad ucapan yang telah dibuat. Saya juga memberikan contoh cara untuk membuat Pop Out kad untuk memberikan kelainan kepada pelajar. Alhamdulillah pelajar kelas ini dapat menghadirkan diri seramai 23 orang walaupun bukan semua yang hadir. Pelajar juga dapat menghasilkan kad ucapan yang menarik kerana ada yang membuka kamera semasa aktiviti dijalankan.

# data[].attributes.body
Azhar Aqhari bin Derahim (1 melur)

# data[].attributes.body
5/5 (RABU) - Untuk kelas seterusnya ialah kelas 1 Abu Bakar juga akan membuat aktiviti yang sama iaitu membuat Kad Ucapan menggunakan konsep Ruang. Sebelum itu mereka perlu mengetahui sedikit tentang prinsip dan jenis ruang sebagai permulaan kelas. Kad Ucapan tersebut boleh menggunakan kreativiti pelajar dalam mengekspresikan daya imaginasi mereka. Saya juga menunjukkan contoh kad dan gambar-gambar yang boleh dijadikan sebagai idea untuk membuat muka depan kad. Untuk pelajar kelas ini, pelajar mereka sangat aktif dalam memberi respon dan santai. Mereka agak bising sesama mereka. Pada akhir kelas, saya sempat menyuruh pelajar untuk menunjukkan hasil karya mereka seperti Akma membuat kad ucapan Pop out dengan bentuk rumah. Saya rasa bangga kerana dia bersungguh dengan hasilnya. Begitu juga dengan yang lain yang membuat kad ucapan bertemakan anime.

# data[].attributes.body
Zazaaina 1AB

# data[].attributes.body
Akma 1 AB

# data[].attributes.body
Alya Irdyna 1Ab

# data[].attributes.body
5/5 (RABU) - Kelas terakhir untuk minggu kelas 1 Kemboja. Dengan menggunakan buku modul muka surat 30, mereka perlu menghasilkan lukisan yang mengaplikasikan ruang terbuka pada ruang di dalam buku tersebut. Tema yang diberikan adalah tema alam sekitar. Tugasan ini diberikan secara offline kerana laptop saya mengalami masalah teknikal di mana laptop saya lambat loading dan update. Tugasan ini saya berikan melalui talian group Whatsapp kelas. Saya tidak menerima sebarang hasil kerja daripada mereka untuk aktiviti ini.

# data[].attributes.body
19/5 (RABU) - Kali ini kami menerima jadual baru untuk PDPR 3.0. Kelas hari ini adalah kelas yang paling sedikit yang pernah saya ajar kerana cuma 8 orang sahaja daripada 38 orang yang hadir kelas online. Agak sedih kerana saya dah menyediakan segala bahan untuk mereka tapi mereka tidak masuk ke kelas. Saya mulakan set induksi dengan menunjukkan gambar rekaan industri yang dinamik dan luar biasa. Kemudian saya teruskan pembelajaran seperti biasa dengan tajuk Reka Bentuk Industri. Bidang reka bentuk ini agak sukar untuk dipelajari secara visual kerana bidang ini merupakan bidang teknikal. Oleh itu saya mengajar dengan agak perlahan untuk memudahkan pelajar memahami setiap prinsip. Walaupun tidak ramai tetapi mereka masih boleh memberikan respon yang baik.

# data[].attributes.body
21/5 (JUMAAT) - Kelas kali ini dijalankan sama seperti waktu PDPR 2.0 tempoh hari di mana 4 kelas tingkatan 1 digabungkan. Alhamdulillah seramai 50 pelajar yang join kelas online hari ini untuk 4 kelas. Hari ini pelajar akan mempelajari tentang tajuk Warna. Sememangnya kita tahu pelajar tingkatan satu ini ramai yang aktif. Jadi mereka banyak menjawab dan berani untuk menanyakan soalan tentang topik yang diajar. Berdasarkan pandangan saya selama saya mengajar ini, saya lihat pelajar Tingkatan 1 sangat rajin dan mampu berfikir secara rasional. Untuk waktu tutorial saya memberi mereka tugasan untuk membuat nota berdasarkan slide ataupun buku teks serta latihan tambahan.

# data[].attributes.body
-cuti Hari Wesak
-kelas tidak dapat dijalankan

# data[].attributes.body
28/5 (JUMAAT) - Hari ini pelajar Tingkatan 1 yang terdiri daripada 4 kelas iaitu 1 Mawar, 1 Melur, 1 Abu Bakar dan 1 Kemboja akan membuat aktiviti berkaitan dengan tajuk Warna. Kehadiran hari ini seramai hampir 70 pelajar. Bahan dan alat yang saya suruh mereka sediakan ialah kertas warna, gam, gunting dan thumback. Aktiviti hari ini membuat Kincir Kipas Kertas berkonsepkan warna penggenap. Warna penggenap ialah warna yang bertentangan dalam roda warna jadi mereka perlu menggunakan 2 helai kertas warna yang bertentangan. Sepanjang aktiviti dijalankan saya membuat aktiviti bersama-sama dengan pelajar supaya mereka tidak ketinggalan. Pelajar-pelajar ini sangat baik dalam mendengar kata dan arahan yang diberi. Untuk kelas hari ini, saya perasan ramai yang membuka kamera dan aktif bersuara. Respon daripada pelajar itu membuatkan saya lebih bersemangat di dalam kelas. Pada masa akhir kelas, saya mengingatkan mereka untuk memberikan hasil karya mereka kepada saya.

# data[].attributes.body
8/4 (KHAMIS) - Saya hanya mendapat kelas untuk 3 hari sahaja. Untuk hari yang saya tiada kelas seperti Khamis dan Jumaat saya akan bersedia untuk mana-mana kelas yang direliefkan ataupun bertugas SOP. Hari ini saya hanya mendapat relief untuk kelas 1 Kekwa (masa ke 9) dan kelas 4 Amethyst (masa ke 6 dan 10). Semasa kelas relief saya membuat aktiviti teka teki bersama kelas 1 Kekwa manakala untuk kelas 4 Amethyst pula saya hanya menjaga kelas mereka kerana mereka membuat kerja seni. Pada waktu balik jam 1.30 tengahhari saya ditugaskan untuk menjaga SOP di pagar kecil di depan sekolah.

# data[].attributes.body
9/4 (JUMAAT) - Pada hari Jumaat pula kami dibenarkan pulang pada pukul 1.00 petang. Untuk hari ini saya tiada kelas untuk direliefkan. Saya hanya ditugaskan untuk menjaga tandas perempuan pada masa rehat menengah atas. Sekolah ini menggunakan sistem giliran walaupun ingin ke tandas dan pelajar juga perlu dapatkan kebenaran pas keluar untuk keluar kelas. Semasa waktu kelapangan saya menyiapkan fail RPH mingguan yang perlu dihantar setiap hari jumaat seblum balik. Pada waktu rehat pula saya akan pergi meronda sekolah dan menangkap gambar untuk membuat laporan ROS.

# data[].attributes.body
sekuntum bunga bersama tiga kumbang UiTM

# data[].attributes.body
last pdpr week <3

# data[].attributes.body
15/4 (KHAMIS) - Hari ini saya diberitahu daripada mentor saya untuk menolong beliau uruskan bahagian teknikal sistem semasa Penataran PSV dijalankan daripada pukul 8 - 10 pagi di Dewan Dahlia. Disebabkan saya tiada kelas pada hari ini jadi saya akur sahaja. Taklimat Penataran ini melibatkan pelajar-pelajar tingkatan 5 yang mengambil PSV yang terdiri daripada 4 kelas kesemuanya. Mentor saya, Puan Sarimah membuat taklimat berkenaan dengan kertas soalan PSV Ting 5 SPM. Dengan berbaki masa lagi satu jam, Cikgu Sarimah meminta kami (saya dan Ayyad) sebagai guru praktikal memberi sedikit taklimat tentang pengalaman kami sewaktu di sekolah hingga ke alam universiti. Ini kerana saya dan Ayyad juga datang dari latar belakang yang berlainan iaitu daripada STPM dan Diploma jadi boleh membuka peluan mereka untuk melihat aliran apa yang sesuai untuk mereka sambung pada masa akan datang. Tanpa ada persediaan yang rapi kami kongsikan juga sedikit sebanyak yang kami tahu tentang bidang Seni. Ayyad juga ada menyebut tentang kerjaya atau prospek kerja dalam bidang Seni seperti videographer, content moderator, grafic designer dan macam-macam lagi. Menyentuh berkenaan prospek kerjaya dan alam universiti mereka kelihatan lebih bersemangat untuk bertanyakan soalan.

# data[].attributes.body
16/4 (JUMAAT) - Untuk hari ini, saya dapat relief kelas 3 Melur. Disebabkan cuma satu kelas sahaja jadi saya menyediakan aktiviti untuk mereka. Aktivitinya ialah Peribahasa kerana saya relief waktu BM. Cara aktiviti ini ialah salah seorang perlu membuat perilaku menggunakan peribahasa yang saya beri. Jadi pelajar lain perlu meneka peribahasa tersebut. Aktiviti ini perlu ditulis dalam buku MMI iaitu buku yang digunakan semasa waktu relief. Awal-awal kelas pelajar agak malu tetapi lama-lama mereka semakin aktif menjawab.

Pada waktu lapang saya menyiapkan RPH mingguan untuk dihantar kepada GPK 1 sekolah untuk semakan sebelum pulang.

# data[].attributes.body
22/4 (KHAMIS) - Saya menerima relief agak banyak hari ini kerana ketiadaan ramai guru di sekolah. Untuk masa 1 saya dapat relief kelas 1 Mawar. Saya memberikan aktiviti kuiz kepada mereka. Pada masa ke 5 saya dapat relief kelas 2 Abu Bakar. Untuk kelas ini saya membuat aktiviti peribahasa sepertimana saya buat tempoh hari.  Seterusnya, saya relief kelas 5 Pearl. Untuk kelas ini mereka hanya membuat kerja masing-masing. Dan yang terakhir saya dapat kelas 5 Emerald untuk 2 masa. Sememangnya hari ini hari yang penat untuk saya kerana perlu meronda kelas.

# data[].attributes.body
23/4 (JUMAAT) - Alhamdulillah hari ini saya tidak menerima sebarang relief kelas jadi saya hanya menyiapkan tugasan saya di bilik guru. Sementara menunggu waktu pulang saya menyiapkan RPH mingguan dan refleksi. Saya juga menyiapkan laporan ROS yang perlu dihantar pada 24 April 2021 kepada supervisor kami.

# data[].attributes.body
29/4 (KHAMIS) - Keajaiban hari ini ialah saya tidak menerima sebarang relief kelas sepanjang hari. Saya cuma dapat bertugas di tandas pelajar perempuan mengawal masuk keluar mereka untuk penjagaan SOP. Jadi untuk hari ini saya menghabiskan masa di bilik guru dan menyiapkan RPH untuk minggu ini.

Petang itu, saya dan rakan praktikal termasuk pelajar PJK datang ke sekolah untuk memulakan lakaran mural kami. Bahan dan alat mural telah kami beli menggunakan modal sekolah beri. Lakaran idea untuk mural telah saya tunjukkan dan dipersetujui oleh mentor kami. Untuk persediaan mural, kami perlu bersihkan tempat dahulu dan perlu cat putih pada setiap dinding. Sepanjang petang sampailah waktu berbuka kami dapat siapkan satu bahagian dinding penuh dengan lakaran warna. Mural yang kami lakukan ini adalah teknik Hard Edge. Warna yang kami pilih ialah warna logo sekolah.

# data[].attributes.body
6/5 (KHAMIS) - Untuk hari ini, disebabkan saya tiada kelas jadi saya dan rakan praktikal yang lain datang ke sekolah untuk menyiapkan mural pada bahagian lain. Kami menyiapkan sehingga petang. Ada juga guru, Cikgu Hasniza yang hadir ke sekolah dan melawat kami untuk melihat proses kami bermural.

# data[].attributes.body
7/5 (JUMAAT) - Pada hari ini pula kami datang ke sekolah untuk mengambil barang-barang di bilik guru dan mengosongkan meja kami untuk persediaan PDPR yang akan dijalankan selepas cuti. Kemungkinan besar PKP akan bersambung, perkhidmatan kami juga hampir tamat jadi kami terus kosongkan meja kami. Kami juga sempat untuk menyiapkan 'last touch up' mural kami dengan membuat finishing dan menulis nama kami. Selebihnya kami mengambil gambar untuk kenangan.

# data[].attributes.body
saya dan Ayyad

# data[].attributes.body
with Syakir & Syawal